นายกฯ ชื่นชมชาวสวนสันกำแพง ปลูกพืชไร้ดินน้ำหยด เหมาะทำตอนหน้าแล้ง
เครดิตภาพ นายอนุพงษ์ วาวงศ์มูล นายอำเภอสันกำแพง,อนุพงษ์ วาวงศ์มูล นายอำเภอสันกำแพง เผย บิ๊กตู่ ชื่นชมและสนใจ โครงการปลูกพืชไร้ดินใช้น้ำหยด เผยผู้ว่าฯ เชียงใหม่สนับสนุนด้วย รองนายกเล็ก ต.สันกลาง เจ้าของโครงการ เผย ปลูกเป็นอาชีพทั้งหมู่บ้าน เพราะประหยัดเวลา แรงงาน มีตลาดรองรับ,ผู้สื่อข่าวรายงานว่า เมื่อเวลา 13.00 น. วันที่ 28 เม.ย. นายอนุพงษ์ วาวงศ์มูล นายอำเภอสันกำแพง เชียงใหม่ กล่าวว่า เมื่อวันที่ 27 ที่ผ่านมา พล.อ.ประยุทธ์ จันทร์โอชา นายกรัฐมนตรี ได้เดินทางมาจังหวัดเชียงใหม่ เพื่อร่วมประชุมสนับสนุนโครงการหลวง ที่อุทยานหลวงราชพฤกษ์ ต.แม่เหียะ อ.เมือง จ.เชียงใหม่ ได้มีนายประวิน ชํานิประศาสตร์ ผู้ว่าราชการจังหวัด นางแจ่มจันทร์ ล่ามช้าง เกษตรอำเภอสันกำแพง นายสมศักดิ์ จีนสกุล นายกเทศมนตรีตำบลสันกลาง และนายศุภโชค ร้องหาญแก้ว รองนายกเทศมนตรี พร้อมผู้ที่เกี่ยวข้อง ได้นำนายกรัฐมนตรีเข้าเยี่ยมเข้าชมโครงการปลูกพืชไร้ดินใช้น้ำหยด หรือใช้น้ำน้อย พาชม เป็นที่สนใจของนายกรัฐมนตรีเป็นพิเศษชื่นชมการประหยัดน้ำเกษตรพอเพียง ,นายอำเภอสันกำแพง กล่าวต่อว่า ทางผู้ว่าราชการจังหวัดเชียงใหม่ เห็นว่าเป็นโครงการที่ดีมาก จะสนับสนุนไปทั่วอำเภอสันกำแพง และอำเภออื่นต่อไป ที่ผ่านมาเกษตรกรใช้งบตำบลละ 5 ล้านบาทเป็นส่วนใหญ่ ,นายศุภโชค รองนายกเทศมนตรี เทศบาลตำบลสันกลาง เจ้าของโครงการนี้ เปิดเผยว่า ตำบลสันกลาง ปลูกพืชไร้ดินใช้น้ำหยดหรือใช้น้ำน้อยนำร่องมานานแล้วก่อนทุก หมู่บ้านในอำเภอสันกำแพง ทางเทศบาลส่งเสริมมาตลอด ทั้งทุนของตัวเอง และงบประมาณตำบลละ 5 ล้านบาท ในตำบลสันกลางมี 7 หมู่บ้าน เดี๋ยวนี้ทางเกษตรกรเลยทำเป็นอาชีพ ทั้งหมู่บ้านเป็นเกษตรพอเพียงใช้น้ำน้อย ประหยัดเวลา แรงงาน มีตลาดรองรับผลผลิตทางการเกษตร ส่วนที่นำไปสาธิตให้นายกรัฐมนตรีได้ดูนั้น มีพืชมะเขือเทศ แตงกวา พืชที่มีเถาวัลย์ขึ้น ทางจังหวัดจะส่งเสริมการปลูกพืชไร้ดินใช้น้ำหยดเพราะในช่วงนี้เป็นหน้าแล้ง การทำการเกษตรใช้น้ำน้อยไม่มีปัญหาเรื่องน้ำเลย ,รองนายกเทศมนตรี เทศบาลตำบลสันกลาง กล่าวอีกว่า ในการทำการเกษตรปลูกพืชไร้ดินใช้น้ำน้อยวิธี คือ สร้างโรงเรือนเป็นโครงเหล็ก หาพลาสติกมาคลุม เอาพืชปลูกใส่ในถุงพลาสติก เอากากมะพร้าวมาใส่ จากนั้นจึงปลูกพืชที่เป็นเถาวัลย์ เช่น มะเขือเทศ แตงกวา และพืชอีกอย่างที่เกษตรกรต้องการ นำถังน้ำตั้งให้สูงขึ้น เอาสายยางแบบสีดำเล็กๆ เท่าสายยางขนาด 1 ซม. วางไปตามต้นพืชที่ปลูกพืชใช้น้ำหยด เอาปุ๋ยเคมีใส่ปนกับน้ำในถังน้ำ ให้พืชขึ้นไปตามเชือกที่กำหนด ลงทุนน้อยได้ผล 100% จึงมีเกษตรกรหันมาปลูกพืชไร้ดินใช้น้ำหยดกันมากในขณะนี้ และเกษตรกรมาจากที่อื่นมาดูงานเป็นประจำ เพื่อนำไปใช้ในอำเภอของตัวเอง.
อนุพงษ์ วาวงศ์มูล นายอำเภอสันกำแพง เผย บิ๊กตู่ ชื่นชมและสนใจ โครงการปลูกพืชไร้ดินใช้น้ำหยด เผยผู้ว่าฯ เชียงใหม่สนับสนุนด้วย รองนายกเล็ก ต.สันกลาง เจ้าของโครงการ เผย ปลูกเป็นอาชีพทั้งหมู่บ้าน เพราะประหยัดเวลาแรงงานมีตลาดรองรับ
ปลูกพืชไร้ดิน,ปลูกพืชน้ำหยด,ปลูกพืชใช้น้ำน้อย,นายอำเภอสันกำแพง,อนุพงษ์ วาวงศ์มูล,อุทยานหลวงราชพฤกษ์,นายกรัฐมนตรี,ประยุทธ์ จันทร์โอชา,ศุภโชค ร้องหาญแก้ว,เทศบาลตำบลสันกลาง,อ.สันกำแพง,เชียงใหม่,ข่าว,ไทยรัฐออนไลน์,ข่าวทั่วไทย